UFO: Alien Invasion

«**UFO: Alien Invasion**» () — стратэгічная кампутарная гульня, якая распаўсюджваецца свабодна на ўмовах ліцэнзіяў GNU GPL, CC BY-SA і CC Sampling+. Распрацоўкай займаецца каманда валянтэраў UFO: Alien Invasion Team, каардынацыя адбываецца праз SourceForge.net. Гульня распаўсюджваецца бясплатна праз інтэрнэт.

«UFO: Alien Invasion» выкарыстоўвае рухавік id Tech 2 і працуе пад апэрацыйнымі сыстэмамі Linux, Microsoft Windows, AmigaOS 4, Mac OS X і Android.

## Сюжэт
Ідэя гульні пазычаная з сэрыі «X-COM» кампаніяў Mythos Games і MicroProse, аднак зьяўляецца асобным праектам. Як і клясычная «X-COM», «UFO: Alien Invasion» — стратэгічная гульня з элемэнтамі пакрокавай тактыкі. Падзеі гульні адбываюцца ў 2084 року. Пратаганіст кіруе сакрэтнай арганізацыяй, мэта якое — абарона Зямлі ад уварваньня іншаплянэцянаў.

У працэсе гульні неабходна будзе зладзіць дасьледаваньне пазазямное пагрозы, высьветліць мэты прыхадняў і выкарыстаць супраць іх распрацоўкі, заснаваныя на дасьледаваньнях захопленых ад захопнікаў арэфактаў.

## Гульнявы працэс

У рэжыме агляду Зямлі зьдзяйсьняецца кіраваньне базамі і стратэгічнае кіраваньне. Гулец мусіць клапаціцца пра фінансы, будынкі, авіяфлёт і штат базаў арганізацыі PHALANX. Дасьледуючы новыя тэхналёгіі, ёсьць магчымасьць выкарыстаць іх дзеля барацьбы зь іншаплянэцянамі. У майстэрнях можна прадукаваць дасьледаваныя навукоўцамі тэхналёгіі, абсталяваньне і матэрыялы. Дзеля паветранае бітвы з караблямі прыхадняў неабходныя перахопнікі, пасьля чаго на дасьледаваньне зьбітага НЛА выпраўляецца грузавы карабель з баявым аддзелам. Хуткасьць працяканьня часу ў гэтым рэжыме можна кантраляваць адмысловымі кнопкамі, а пры істотных навінах працэс спыняецца дзеля рэакцыі гульца.

У тактычным рэжыме гулец кіруе вайсковым аддзелам арганізацыі ў бітве з прыхаднямі. Кожны з жаўнераў аддзелу кіраваны асобна, мае ўласныя характарыстыкі, званьні і ўзбраеньне. У гэтым рэжыме аддзел людзей і іншаплянэцянаў ходзяць пачаргова. Падчас ходу гульца жаўнеры аддзелу перамяшчаюцца, страляюць, кідаюць гранаты або карыстаюцца іншым абсталяваньнем. Кожны з жаўнерам мае пэўную колькасьць адзінак часу, якія выконваюць функцыі пунктаў дзеяньня і выдаткоўваюцца на кожнае дзеяньне: рух, стральбу, перазарадку, узяцьце прадметаў і інш. Падчас выкананьня місіяў сустракаюцца цывільныя асобы, якіх трэба выратоўваць ад іншаплянэцянаў. У гэтым рэжыме захаваньне гульні немагчымае.

## Мінуўшчына
Распрацоўка гульні пачалася ў 2003 року у вузкім коле фанатаў. У другім квартале 2005 тэмпы працы запаволіліся, што сталася галоўным чыньнікам да адкрыцьця крынічнага коду. Са студзеня 2006 код «UFO:AI» даступны на ўмовах ліцэнзіі GPL, пасьля чаго распрацоўка стартавала хутка. На пераломе 2006—2007 было скончанае праграмаваньне галоўных падсыстэмаў гульні.

## Успрыняцьце
«UFO:AI» была намінаваная суполкай на «Найлепшы праект для гульцоў» SourceForge ў 2007 і 2008 роках.

У верасьні 2012 року Linux Game News назваў гульню найлепшай гульнёй з адкрытым кодам у катэгорыі «Пакрокавыя гульні»

## Крыніцы і заўвагі

## Вонкавыя спасылкі

* Афіцыйная бачына
* Старонка праекту на SourceForge
* Вікі-энцыкляпэдыя па UFO: Alien Invasion
* [irc://irc.freenode.org/ufoai #ufoai IRC канал на Freenode]

Катэгорыя:Кампутарныя гульні 2007 году
Катэгорыя:X-COM
Катэгорыя:Вольныя праграмы
Катэгорыя:Гульні для Amiga
Катэгорыя:Гульні для Linux
Катэгорыя:Гульні для Mac OS
Катэгорыя:Гульні для MorphOS
Катэгорыя:Гульні пад Windows
Катэгорыя:Фэн-гульні
Катэгорыя:Шматкарыстальніцкія он-лайнавыя гульні
Катэгорыя:Гульні з ізамэтрычнай графікай
Катэгорыя:Навукова-фантастычныя кампутарныя гульні
Катэгорыя:Пакрокавыя тактычныя гульні
Катэгорыя:Тактычныя ролевыя гульні
Катэгорыя:Стратэгіі ў рэальным часе
Катэгорыя:Праграмнае забесьпячэньне, напісанае на мове Сі
Катэгорыя:Праграмнае забесьпячэньне, напісанае на мове Сі++
Катэгорыя:Кросплятформавае праграмнае забесьпячэньне